Lainelis
55°13′54″ š. pl. 25°14′52″ r. ilg.﻿ / ﻿55.23167°š. pl. 25.24778°r. ilg.﻿ / 55.23167; 25.24778 Lainelis – ežerėlis Lietuvoje, Molėtų rajone, 2,5 km į šiaurės vakarus nuo Videniškių. Ežerėlis beveik apvalus, jo skersmuo ~ 0,08 km. Altitudė 124 m. Krantai žemi, užpelkėję. Pakrantės kalvotos. Iš šiaurės ir vakarų prieina Balsiukinės miškas, kitur plyti dirbami laukai, įsikūręs Bitlesių kaimas. Pietuose iš ežero išteka upeliukas link Siesarties upės.